Andžejus Firlejus (1585)

Andžejus Firlejus (apie 1537–1585) – ATR valstybinis veikėjas, karaliaus sekretorius (1569 m.), Liublino kaštelionas (1576–1585 m.), Sandomiro seniūnas.

 Biografija 
Lenkijos bajorų Firlejų giminės atstovas, herbo „Lewart“ savininkas. Liublino ir Rusios vaivados Petro Firlejaus (m. 1553) ir Katerinos Tenčinskos jaunesnysis sūnus. Vyresnieji broliai – Karūnos didysis maršalka Janas (1521–1574) ir Liublino vaivada Mikalojus (apie 1531–1588).

Aktyvus kalvinizmo šalininkas ir propaguotojas. 1569 metais minimas karaliaus sekretoriaus titule. 1576 metais Adžejus Firlejus gavo Liublino kašteliono pareigybę. Tais pačiais 1576 metais buvo išrinktas karūnos seimo maršalka (pirmininku).

 Šeima ir vaikai 
Buvo vedęs Barborą Šrenską (m. 1588), nuo santuokos su kuria turėjo vieną sūnų ir dvi dukteris:

 Feliksas (m. 1576)
 Dorota (m. 1591), 1-mas vyras nuo 1581 metų Trakų vaivada, kunigaikštis Steponas Zbaraskis (m. 1585), 2-ras vyras nuo 1586 metų Lietuvos didysis kancleris Leonas Sapiega (1557–1633)
 Ana (m. 1588), Kujavijos-Bresto vaivados Andžejaus Leščinskio (1559–1606) žmona nuo 1578 metų.

 Nuorodos 

Kategorija:Firlejai
Kategorija:Liublino kaštelionai
Kategorija:Karaliaus sekretoriai
Kategorija:Sandomiro seniūnai
Kategorija:ATR seimo maršalkos